stanford-oval/wikipedia huggingface dataset:
Nigerin vallankaappaus 2023
Ulkomaiden reaktiot

Yhdysvallat ilmoitti "riippumattoman tukensa" syrjäytetylle presidentille Mohamed Bazoumille, jota pidetään keskeisenä länsimaiden liittolaisena taistelussa islamistisia militantteja vastaan.
EU on keskeyttänyt kaiken turvallisuusyhteistyön Nigerin kanssa sen jälkeen, kun maan armeija nousi valtaan vallankaappauksessa.
Ranskan presidentti Emmanuel Macron kuvaili vallankaappausta täysin laittomaksi ja hyvin vaaralliseksi nigeriläisille, Nigerille, sekä koko alueelle. Myös Macron vaati presidentti Mohamed Bazoumin vapauttamista.
Tšadin presidentti kenraali Mahamat Idriss Déby Itno oli Nigerissä sunnuntaina 30.7. auttamassa ratkaisemaan maan vallankaappauksen jälkeistä kriisiä. Itno oli Niameyssa "nähdäkseen, mitä hän voisi tuoda kriisin ratkaisemiseen."
Nigerian presidentti Bola Tinubu sanoi pitävänsä Nigerin vallankaappausta Länsi-Afrikan demokratian lakmustestinä.
Abujassa, Nigeriassa kokoontuneen kriisikokouksen jälkeen 4. elokuuta Ecowasin sotilaspäälliköt kertoivat laatineensa yksityiskohtaisen suunnitelman mahdolliselle voimankäytölle.
Yhdysvaltain ulkoministeri Antony Blinken sanoi BBC:n haastattelussa pari viikkoa kaappauksen jälkeen arvelevansa, että Nigerissä tapahtunutta Venäjä tai Wagner ei yllyttänyt, vaan he yrittivät käyttää vallankaappausta hyväkseen. Blinkenin mukaan jokaisessa paikassa, johon Wagner-ryhmä on mennyt, on seurannut kuolema, tuho ja hyväksikäyttö. "Turvattomuus on lisääntynyt, ei vähentynyt". Blinken sanoi, että Nigerissä toistui se, mitä on tapahtunut muissa maissa, joissa he toivat mukanaan vain huonoja asioita.
Lokakuun 10. Yhdysvallat myönsi virallisesti Nigerin armeijan järjestäneen vallankaappauksen, kun se syrjäytti presidentti Mohamed Bazoumin. Ilmoitus tarkoitti sitä, että Yhdysvallat keskeyttää taloudellisen avun ja sotilaallisen tuen maalle.  Yhdysvallat leikkasi apua Nigerille 500 miljoonalla US dollarilla.
Ulkomaiden reaktiot > Yhteisöjen reaktiot

Nigerissa on tapahtunut kuudes Länsi-Afrikan talousyhteisön Ecowasin jäsenmaassa tapahtunut vallankaappaus sitten vuoden 2020.  Ecowasin johtaja Bola Tinbu ilmoitti, että se seuraa Nigerin tilannetta ja tekee kaikkensa suojellakseen sen demokratiaa. Naapurivaltion Beninin presidentti Patrice Talon sanoi matkustavansa Nigeriin tavattuaan ECOWASin johtajan. Talon sanoi, että tarvittaessa käytetään kaikkia keinoja perustuslaillisen järjestyksen palauttamiseksi Nigeriin, ja että ihanne olisi, että kaikki tapahtuisi rauhassa ja harmoniassa.
Talousyhteisö kokoontui Abujassa 30.7. ja uhkasi, että jos viranomaisten vaatimuksia ei täytetä viikon kuluessa se ryhtyy kaikkiin tarvittaviin toimenpiteisiin perustuslaillisen järjestyksen palauttamiseksi Nigerin tasavaltaan. Tällaisia ​​toimenpiteitä voivat olla voimankäyttö. Ennen Abujan tapaamista ​kenraali Tchiani varoitti Ecowasia ja länsimaita puuttumasta. Televisiossa luetussa lausunnossa sanottiin: "Toistamme Ecowasille tai kenelle tahansa muulle seikkailijalle lujan päättäväisyytemme puolustaa isänmaatamme".
Afrikan unioni vaati Nigerin sotilashallintoa perääntymään, sotilaita palaamaan kasarmeihin ja palauttamaan perustuslain toimivallan seuraavien kahden viikon aikana.
YK:n pääsihteeri Antonio Guterres sanoi olevansa huolissaan presidentti Bazoumin ja hänen perheensä väitetyistä "valitettavista elinoloista". Hänen puolueensa totesi, että heidät pidätettiin "julmissa" ja "epäinhimillisissä" olosuhteissa. Bazoumille ja hänen perheelleen ei sallita pääsyä juioksevaan veteen, sähköön, tuoreeseen ravintoon tai lääkäreihin. Yhdysvaltain ulkoministeriön tiedottaja sanoi Bazoumin tilanteesta, että hänen pitämisensä eristyksissä on kasvava huolenaihe aikaa myöten.
Afrikan unioni keskeytti kaiken toimintansa Nigerin kanssa sotilasvallankaappauksen jälkeen. AU:n rauhan- ja turvallisuusneuvosto kehotti kaikkia jäsenvaltioitaan ja kansainvälistä yhteisöä pidättymään kaikista toimista, jotka voisivat legitimoida Nigerin juntan. Se toisti vaatimuksen, että vallankaappauksen johtajat vapauttaisivat valitun presidentin Mohamed Bazoumin. Unioni kertoi, että Niger on poissa Afrikan unionin  toiminnasta kunnes maahan saadaan palautettua siviilihallinto. Unionin rauhan ja turvallisuuden neuvosto kertoi pyytävänsä AU:n komissiota arvioimaan, millaisia taloudellisia, sosiaalisia ja turvallisuuteen liittyviä seurauksia olisi sillä, että Nigeriin sijoitettaisiin valmiusjoukot.
Euroopan unioni ryhtyi toimiin pakotteiden määräämiseksi Nigerin sotilasjuntan jäseniä vastaan ​​kolme kuukautta sen jälkeen, kun he kaappasivat vallan.
Ulkomaiden reaktiot > Suhde Venäjään

Kaappauksen jälkeen Venäjän Wagner-sotilasyhtiön johtaja Jevgeni Prigožin piti Nigerin sotilasvallankaappausta hyvänä uutisena ja tarjosi taistelijoidensa palveluita järjestyksen tuomiseksi.
Ennen vallankaappausta presidentti Bazoum valitti  Wagnerin disinformaatiokampanjoista hänen hallitustaan vastaan. Asiantuntijat arvelevat, että Wagner, joka on hyödyntänyt mineraalivaroja muissa Afrikan maissa rahoittaakseen toimintaansa, haluaisi tehdä samoin Nigerissä. Yhdysvaltojen tietojen mukaan sillä ei ole viitteitä siitä, että Wagnerin joukot olisivat olleet mukana presidentti Bazoumin syrjäyttämisessä. Vallankaappauksen jälkeen on oltu huolissaan siitä, että Nigerin uusi johto voisi hylätä läntiset liittolaisensa ​​ja lähentyä Venäjää. Näin se seuraisi Burkina Fason ja Malin jalanjälkiä, jotka ovat siirtyneet Moskovan liittolaisiksi sotilasvallankaappaustensa jälkeen.
Nigeriin keskittyvä aktiivisuus Wagner-ryhmään liittyvillä kanavilla väheni jyrkästi Jevgeni Prigožinin kuoleman jälkeen. Mutta laajemmin venäläismyönteiset Telegram-kanavat ovat jatkaneet keskustelua tai disinformaation levittämistä Nigeristä yleensä samalla tasolla kuin ennen Prigožinin kuolemaa Logically-yhtiön tutkimuksen mukaan. Kapinaa Putinia vastaan kesäkuussa 2023 johtanut Prigožin johti disinformaatiohyökkäystä Afrikassa. Sillä oli keskeinen rooli Venäjän vaikutusvallan laajentamisessa strategisilla alueilla, kuten Sahelissa.
Sisältö Nigeristä lisääntyi 6 645 prosenttia kuukauden aikana vallankaappauksen jälkeen 45 venäläisellä Telegram-kanavalla, jotka ovat yhteydessä Venäjän valtioon tai Wagner-ryhmään. Tämä viittaa siihen, että Moskova on hyvin kiinnostunut hyödyntämään levottomuutta. Vain 11 välittömästi Nigeriin liittyvää sisältöä havaittiin vallankaappausta edeltävänä kuukautena ja 742 kappaletta sen jälkeen. Sisällöt, jossa oli Ranskan vastaisia kertomuksia lisääntyivät huomattavasti näillä tileillä, vaikka havaittiin, että kielteiset tunteet Pariisia kohtaan Nigerissä, entisessä Ranskan siirtomaassa, olivat levinneet laajalle jo ennen vallankaappausta. Tutkimus vahvisti pelkoja siitä, että Venäjä pyrkii saavuttamaan vaikutusvaltaa, tuottoisia sopimuksia ja pääsyä tärkeimpiin resursseihin Nigerissä Bazoumin kaatumisen jälkeen.
Tammikuussa 2024 Nigerin sotilasjuntan nimittämä pääministeri Ali Mahaman Lamine Zeine keskusteli Moskovassa maiden välisten taloudellisten ja sotilaallisten suhteiden syventämisestä. Hänen mukanaan olivat puolustusministeri Salihou Mody sekä Nigerin öljy- ja kauppaministerit. Zeine vieraili myös Turkissa, Iranissa ja Serbiassa.
Vetäytymiset Nigeristä

Ranska ilmoitti syyskuun lopulla, että sen suurlähettiläs ja sotilasjoukot poistuvat Nigeristä. Presidentti Macronin mukaan kaikki Ranskan sotilaat ovat poistuneet maasta vuoden 2023 loppuun mennessä. Macronin mukaan vallankaappauksen toteuttaneet viranomaiset "eivät enää halunneet taistella terrorismia vastaan". Ensimmäisten Ranskan joukkojen vetäytymiset uutisoitiin 10.10.2023.
Vääriä tietoja ja valheellisia väitteitä

Nigerin 26. heinäkuuta tehtyä sotilasvallankaappausta seurasi useita vääriä tietoja, joita jaettiin netissä ja  jotka lisäsivät jännitteitä maan tulevaisuudesta. Nigeristä on tullut uusi disinformaation pesäke levottoman Sahelin alueella, kun Länsi-Afrikan suurvaltojen kamppaillessa poliittisen kriisin kanssa. Yli tusina sosiaalisen median väitettä on kumottu, vääristä huhuista ja harhaanjohtavista videoista manipuloituihin äänileikkeisiin. Ne joko tukevat tai heikentävät vallankaappauksen johtajia presidentti Mohamed Bazoumin kaaduttua.
Esimerkiksi verkossa esitettiin vanhoja ja manipuloituja kuvia, joissa näytettiin ”Wagnerin joukkojen” saapuvan.
On myös esitetty vääriä väitteitä Nigerin uraanin viennin kiellosta Ranskaan. Ei ole olemassa luotettavia todisteita, että juntta olisi julkaissut kieltoa uraanin viennistä. Ranskalainen Nigerissa urania kaivava Orano Group sanoi, että sen toiminta kahdella paikkakunnalla ja Niameyn pääkonttori olivat jatkaneet toimintaansa kaappauksen jälkeen.
Euroopan maiden aloitettua kansalaistensa evakuoinnin alkoi levitä perusteeton väite, jonka mukaan juntta olisi määrännyt armeijan pidättämään eurooppalaiset. Väite perustui junttaa kannattavan ja Ranskaa vastustavan M62-liikkeen kehotukseen pitää Euroopan kansalaisia panttivankeina, kunnes vieraat joukot lähtevät. Ryhmä ei kuitenkaan edusta junttaa.
Väitettiin myös valheellisesti, että Algeria olisi sanonut tukevansa junttaa. Mali ja Burkina Faso, jotka ovat sotilasjunttien alaisia Ecowasin jäseniä sanoivat olevansa juntan puolella, jos ulkopuolinen väliintulo puuttuu Nigerin kaappaukseen
Pari viikkoa sotilasjuntan tekemän vallankaappauksen jälkeen netissä jaettiin laajasti videota, jossa öljyä kuplii maasta autiomaassa. Käyttäjät väittävät virheellisesti se olevan suuren öljylöydön Nigerissä. Jotkut sosiaalisen median käyttäjät väittivät lisäksi, että tämä oli syy, miksi länsimaat halusivat kumota äskettäisen sotilasvallankaappauksen hallitakseen Nigeriä ja sen resursseja. Video osoitettiin kuitenkin väärennökseksi.
Nigerin juntta syytti Ranskaa terroristien vapauttamisesta ja sen ilmatilan loukkaamisesta. Pariisi kielsi molemmat syytteet.
Aiheesta muualla

Tolsa, Maria, EU-maiden kriisinhallintaoperaatiot menivät mönkään Afrikassa ja Afganistanissa – tutkija tietää syyt, 12.8.2023, Yle
Nobiin

| Nobiin |
| --- | --- |
Muu nimi:  fiadidja-mahas, mahas-fiadidja
Tiedot
Puhujia:  605 000
Kirjaimisto:  arabialainen, koptilainen, latinalainen
Kielitieteellinen luokitus
Kielikunta:  nilosaharalaiset kielet
Kieliryhmä:  nubialaiset kielet
ISO 639-3:  fia
 Ohje 
Nobiin on nubialainen kieli, jota puhuu äidinkielenään noin 300 000 ihmistä Pohjois-Sudanissa ja saman verran Egyptissä Kom Ombon ympäristössä. Se luokitellaan yhdessä muinaisnubian kanssa omaan alaryhmäänsä erilleen muista nubialaisista kielistä.
Nobiin voidaan jakaa fiadidjan (fiyadikkan) ja mahasin murteisiin. Kielestä voidaan käyttää myös yhteisnimitystä fiadidja-mahas tai mahas-fiadidja.
Chris Thomas

Chris Thomas (s. 13. tammikuuta, 1947), on englantilainen musiikkituottaja. Hän on työskennellyt muun muassa seuraavien artistien kanssa: The Beatles, Pink Floyd, Roxy Music, Badfinger, Elton John, Paul McCartney, Pulp, The Pretenders, The Sex Pistols ja INXS.
Ura

Chris Thomas syntyi Perivalessa, Middlesexissä ja asuu nykyään Lontoossa. Lapsena hän harjoitteli viulun ja pianon soittoa. Bassoa Thomas alkoi soittaa Lontoossa pop-bändeissä.
Tuotetut albumit

Albumeita, jotka Thomas on tuottanut tai miksannut:
1968: Climax Blues Bandin albumi The Climax Chicago Blues Band, The Beatlesin The Beatles -albumi
1969: Climax Blues Bandin albumi Climax Blues Band Plays On
1970: Climax Blues Bandin albumi A Lot of Bottle, Procol Harumin albumi Home
1971: Climax Blues Bandin albumi Tightly Knit, Mick Abrahamsin albumi Mick Abrahams
Aiheesta muualla

Chris Thomasin haastattelu (englanninkielinen)
Christianus-kuoro (albumi)

| Christianus-kuoro Christianus-kuoro |
| --- | --- | --- |

Studioalbumin tiedot
 Äänitetty : 1988
 Julkaistu: 1988
 Formaatti: LP-levy
 Tyylilaji: hengellinen musiikki
 Kesto: 35.08
 Levy-yhtiö: Christianus-musiikki
Christianus-kuoro muut julkaisut
| Hän elää 1979 | Christianus-kuoro 1988 | Soli Deo Gloria 2002 |
Christianus-kuoro on vuonna 1988 julkaistu Christianus-kuoron studiolevy.
Kappaleet

Jeesus laulan riemumielin – 1.43
Kun lapsi illalla saapuu kotiin – 2.48
Siunattu varmuus – 2.50
Oi, jos voisin lapsen lailla – 2.44
Laula, matkalainen korpimaan – 2.58
Olen vieras – 2.05
Mä silmäni nostan ylös vuoriin (Ps. 121) – 2.53
Kiitos olkoon Herran – 1.12
Saavu nyt – 3.22
Veet syvät – 2.59
Kukaan ei tunne – 2.05
Elämä – 3.36
On vain yksi tie – 1.40
Ihmeinen Jeesus – 2.58
Cha Bum-kun

Cha Bum-Kun
Cha Bum-Kun (s. 22. toukokuuta 1953) on eteläkorealainen pelaajauransa lopettanut jalkapalloilija, jonka pelipaikka oli hyökkääjä. Hän on Etelä-Korean jalkapallomaajoukkueen eniten maaleja tehnyt pelaaja ja oli vuoteen 2002 saakka myös eniten maaotteluita pelannut eteläkorealainen. Hän pelasi 134 maaottelua ja teki niissä 58 maalia vuosina 1972–1986. Cha pelasi uransa aikana kotimaansa liigassa sekä Saksan Bundesliigassa SV Darmstadt 98:n, Eintracht Frankfurtin sekä Bayer 04 Leverkusenin riveissä. Saksan ajoilta hän sai myös lempinimen Tscha Bum, joka tuli hänen nimestään ja loistavasta pallonpotkaisutyylistään. Hän pelasi Etelä-Korean maajoukkueessa 121 maaottelua. Cha on 181 senttimetriä pitkä. Hän edusti Etelä-Koreaa vuoden 1986 maailmanmestaruuskilpailuissa pelaajana ja vuoden 1998 maailmanmestaruuskilpailuissa hän toimi Etelä-Korean päävalmentajana. Valmennusurallaan Cha valmensi myös muun muassa eteläkorealaista Suwon Samsung Bluewingsiä.
Yksityiselämä

Chan poika Cha Du-Ri on myös jalkapalloilija. Puolustajana pelaava Cha nuorempi edustaa K League Classicissa pelaavaa FC Seoulia ja kuului myös Etelä-Korean miehistöön vuoden 2010 maailmanmestaruuskilpailuissa.
Charlottenburg-Wilmersdorf

Charlottenburg-Wilmersdorf korostettuna Berliinin kartalla
Charlottenburg-Wilmersdorfiin kuuluvat kaupunginosat
Charlottenburg-Wilmersdorf on yksi Berliinin 12 hallintoalueesta (saks. Bezirk), joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Charlottenburg ja Wilmersdorf. Charlottenburg-Wilmersdorfin pinta-ala on 64,7 neliökilometriä. Vuoden 2016 kesäkuun lopussa hallintoalueen asukasluku oli 334 351 ja asukastiheys 5 166 as./km².
Hallintoalueen nähtävyyksiin lukeutuu muun muassa Charlottenburgin linna ja Berliinin olympiastadion. Siellä sijaitsee myös Berliinin teknillinen yliopisto, Berliinin taidekorkeakoulu ja Deutsche Oper Berlin.
Hallintoalueeseen kuuluvat kaupunginosat (Ortsteile)

Charlottenburg
Charlottenburg-Nord
Grunewald
Halensee
Schmargendorf
Westend
Wilmersdorf
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive)
Berliinin hallintoalueet
Charlottenburg-Wilmersdorf
Friedrichshain-Kreuzberg
Lichtenberg
Marzahn-Hellersdorf
Mitte
Neukölln
Pankow
Reinickendorf
Spandau
Steglitz-Zehlendorf
Tempelhof-Schöneberg
Treptow-Köpenick
Christine Schürrer

Christine Schürrer (s. 30. kesäkuuta 1976 Hannover, Länsi-Saksa) on saksalainen, joka murhasi kaksi lasta ja vahingoitti vakavasti näiden äitiä vasaralla Ruotsin Arbogassa 17. maaliskuuta 2008. Hyökkäyksen syy oli mustasukkaisuus. Schürrer oli kesällä 2006 aloittanut Kreetalla lyhyen suhteen sittemmin murhaamiensa lasten isäpuoleen, joka oli ollut saarella lomailemassa Schürrerin työskennellessä paikallisessa hostellissa.
Schürrerin murhaamat lapset olivat nimiltään Max ja Saga Jangestig. Murhayrityksestä selvinnyt nainen on Emma Jangestig.
Schürrer syntyi Hannoverissa. Hän asui synnyinkaupunkinsa lisäksi muuallakin Saksassa sekä Yhdysvalloissa, Ateenassa, Kreetalla ja kuukauden Turkissa. Hän opiskeli muun muassa historiaa. Ruotsiin hän matkusti ensi kertaa marraskuussa 2006. Hän olisi halunnut tavata uudelleen Kreetalla tapaamansa ruotsalaisen, mutta tämä ei onnistunut, koska ruotsalainen oli tutustunut toiseen naiseen. Schürrer pettyi syvästi ja ajautui itsemurhayrityksiin.
Vuonna 2008 Schürrer murhasi 1- ja 3-vuotiaat lapset Arbogassa. 23-vuotias äiti loukkaantui pahoin. Lapset todettiin kuolleiksi, mutta äiti pääsi sairaalaan ja toipui lopulta. Schürrer palasi murhien jälkeen Saksaan, jossa hänet pidätettiin vielä maaliskuun aikana. Saman vuoden syksyllä hänet tuomittiin ruotsalaisessa käräjäoikeudessa elinkautiseen vankeuteen. Tuomio pysyi hovioikeudessa helmikuussa 2009. Tammikuun 2012 alussa Schürrer jätti asianajajansa kanssa korkeimpaan oikeuteen 17-sivuisen valituslupa-anomuksen. Saman vuoden helmikuussa korkein oikeus hylkäsi anomuksen.
Aftonbladet uutisoi helmikuussa 2012, että Schürrer karkotetaan keväällä 2012 Saksaan kärsimään vankeusrangaistuksensa.
Aiheesta muualla

TV3: Det här är Christine Schürrer (ruotsiksi)
Center for Security Policy

| Center for Security Policy |
| --- | --- |
Perustettu:  1988
Lakkautettu:  2006
Toimiala:  ajatushautomo
Päämaja:  Washington, D.C.
Johtaja:  Frank Gaffney
Infobox OKNimi-testi OK: 
Center for Security Policy (CSP) on Washington, D.C.:ssä toimiva ajatushautomo, joka keskittyy kansallisiin turvallisuusasioihin. Hautomon perusti vuonna 1988 Frank Gaffney Jr., Reaganin kauden puolustusministeriön virkamies ja senaattori Henry "Scoop" Jacksonin entinen avustaja. CSP:n politiikkaa on kuvailtu lauseella "Peace through Strength". CSP:n mukaan tämä usko ilmenee heidän väitteessään, jonka mukaan "kansainvälinen rauha ja Yhdysvaltain turvallisuus saavutetaan todennäköisimmin, kun valtio on voimakas ja sitoutunut liittolaistensa kanssa varmistamaan vapauden ja demokratian ympäri maailman."
CSP on voittoa tuottamaton järjestö ja kuvaa itsensä puolueettomaksi. Kuitenkin useita sen huomattavimmista jäsenistä on luonnehdittu uuskonservatiiveiksi. Vuonna 2012 CSP:n raportissa syytettiin Hillary Clintonin avustajaa Huma Abedinia yhteyksistä Muslimiveljeskuntaan. CSP:n johtaja on myös pitänyt Missile Defense Agencyn logoa liiaksi islamilaiseen puolikuuhun viittaavana.
Keeper of the Flame Award

Vuodesta 1990 alkaen järjestö on myöntänyt vuosittain Tulenkantaja-arvonimen merkittäville amerikkalaisia arvoja korostaville julkisuuden henkilöille ja organisaatioille. Yhdysvaltalaisten lisäksi tämän arvon on saanut vain shakin maailmanmestari Garri Kasparov vuonna 1991.
2012 - Pete King, kongressiedustaja New Yorkista, kotimaan turvallisuuden komitean puheenjohtaja
2011 - Howard McKeon, kongressiedustaja Kaliforniasta
2010 - Kenraali James T. Conway, Yhdysvaltain merijalkaväen komentaja
2009 - Dick Cheney, Yhdysvaltain 46. varapresidentti
2008 - Kenraali Jack Keane
2007 - Senaattori Joe Lieberman (ehdokas Yhdysvaltain varapresidentiksi 2000)
2006 - Duncan Hunter, puheenjohtaja, House Armed Services Committee and Those Who Serve
2005 - Senaattori James Inhofe ja the Heroes of the Homefront
2004 - Kenraali Peter Pace ja the Defenders of Freedom
2003 - Paul Wolfowitz,
2002 - Kenraali Richard B. Myers, Yhdysvaltain ilmavoimat ja the Men and Women of the U.S. Armed Forces
2001 - James Schlesinger,
2000 - Floyd Spence, puheenjohtaja, House Armed Services Committee
1999 - Kenraali James L. Jones, komendantti, Yhdysvaltain merivoimat
1998 - Donald H. Rumsfeld,
1997 - Christopher Cox, Yhdysvaltain edustajainhuoneen jäsen
1996 - Newt Gingrich, Yhdysvaltojen edustajainhuoneen puhemies
1995 - Ronald Reagan, entinen Yhdysvaltain presidentti
1994 - Senaattori Jon Kyl, Arizona, republikaaniryhmän johtaja
1993 - Malcom S. "Steve" Forbes Jr., julkaisija
1992 - Senaattori Malcolm Wallop,
1991 - Garri Kasparov, shakin maailmanmestari
1990 - Caspar Weinberger, entinen puolustusministeri
Aiheesta muualla

Center for Security Policy
Celebesinkukastaja

| Celebesinkukastaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  nehrkorni
Kaksiosainen nimi
 Dicaeum nehrkorni  Blasius, 1886 
Katso myös
   Celebesinkukastaja Wikispeciesissä   Celebesinkukastaja Commonsissa 
Infobox OKNimi-testi OKIUCN-testi OK: 
Celebesinkukastaja (Dicaeum nehrkorni) on kukastajien heimoon kuuluva varpuslintu.
Levinneisyys

Celebesinkukastajaa tavataan kotoperäisenä Indonesiassa. Lajin ei uskota olevan vaarassa, ja se on luokiteltu elinvoimaiseksi.
Burmalaiset

Alueet, joissa burmalaiset asuvat
Burmalaiset (burmaksi ဗမာလူမျိုး, ba. ma lu myui: IPA: [bəmà lùmjó]; historiallisesti myös Mranmas) ovat Myanmarissa elävä sinotiibetiläinen ihmisryhmä. Burmalaiset asuvat pääasiassa Iravadi-joen valuma-alueella ja puhuvat burman kieltä, joka on Myanmarin ainoa virallinen kieli kansallisella tasolla. Burmalaisten tavat ja identiteetti kietoutuvat tiiviisti laajempaan burmalaiseen kulttuuriin. Valtion lain ja järjestyksen palauttamisneuvosto muutti maan nimen Burmasta Myanmariksi kesäkuussa 1989.
Alkuperä

Burmankieliset ihmiset muuttivat ensimmäisen kerran nykyisestä Kiinan Yunnanin maakunnasta Iravadin laaksoon 700-luvulla. Seuraavien vuosisatojen aikana burmalaiset assimiloivat muita etnisiä ryhmiä, kuten pyut. Vuoden 2014 DNA-analyysi osoittaa, että burmalaiset olivat ”tyypillisiä kaakkoisaasialaisia”, mutta ”myös koillisaasialaisia ja intialaisia vaikutteita saaneita”, ja että burmalaisten geenipooli oli paljon monimuotoisempi kuin muiden etnisten ryhmien, kuten karenien. He ovat lähempänä yi- ja mon-kansoja kuin kareneja.
Kieli

Burmalaiset puhuvat burmaa, mutta myös etniset vähemmistöt puhuvat sitä laajalti. Sen ydinsanasto koostuu sinotiibetiläisistä sanoista, mutta monet buddhalaisuuteen, taiteeseen, tieteeseen ja hallintoon liittyvät termit ovat peräisin indoeurooppalaisista paalin ja englannin kielistä.
Vaikka rakhinet ovatkin kulttuurisesti erillisiä burmalaisista, he ovat etnisesti sukua ja puhuvat burman murretta, joka sisältää /r/-äänteen, joka on sulautunut /j/-äänteeseen muissa burman muodoissa (vaikka se on edelleen olemassa ortografiassa). Muita murteita tulee Tanintharyin alueen rannikkoalueilta, mukaan lukien Myeik (Beik) ja Dawei (Tavoyan), sekä sisämaan ja eristyneiltä alueilta, kuten Yaw. Muita murteita ovat Taungyoen, Danun ja Inthan murteet Shanin osavaltiossa.
Englannin kieli otettiin käyttöön 1800-luvulla, kun burmalaiset olivat ensimmäisen kerran tekemisissä brittien kanssa kauppavaltiona ja jatkoivat kukoistamista myöhemmän siirtomaavallan alaisena.selvennä
Burmalaisten levinneisyys

Burmalaisia on eniten Myanmarissa, missä he muodostavat maan etnisen enemmistön noin 32 miljoonalla ihmisellä.[lähde? ]
Burmalaisten diaspora, joka on historiallisesti uusi ilmiö ja sai alkunsa toisen maailmansodan alussa, on pääosin syntynyt pitkittyneen sotilashallinnon aikana ja heijastelee Myanmarin etnistä monimuotoisuutta. Monet ovat asettuneet Eurooppaan, erityisesti Isoon-Britanniaan. Myanmarin itsenäistymisen (1948–1962) jälkeen monet muuttivat Britanniaan, Australiaan, Uuteen-Seelantiin, Yhdysvaltoihin, Malesiaan, Singaporeen, Manner-Kiinaan, Hongkongiin, Taiwaniin, Etelä-Koreaan, Intiaan ja Japaniin.
Kulttuuri ja yhteiskunta

Burmalaiskulttuuri on saanut vaikutteita naapurimaiden kulttuurista. Tämä näkyy sen kielessä, ruuanlaitossa, musiikissa, tanssissa ja teatterissa. Taiteeseen, erityisesti kirjallisuuteen, on historiallisesti vaikuttanut animismin ja theravada-buddhalaisuuden paikallinen muoto. Perinteisessä kylässä luostari on kulttuurielämän keskus. Maallikot kunnioittavat ja tukevat munkkeja. Siirtymäriitit ovat myös kulttuurisesti tärkeitä burmalaisille. Näitä ovat shinbyu (burmaksi ရှင်ပြု), buddhalaisten poikien novitiaatin seremonia, ja nar tha (burmaksi နားထွင်း), korvien lävistysseremonia tytöille. Burmalainen kulttuuri näkyy selvimmin kylissä, joissa järjestetään paikallisia festivaaleja ympäri vuoden, joista tärkein on pagodifestivaali. Monissa kylissä on suojeleva henkiolento Nat, ja myös taikausko ja tabut ovat yleisiä.
Käännös suomeksi